kombinácia liekov Canesten krém a Macmiror Complex 500mg vaginálne kapsuly
Dobrý deň.Môžem kombinovat vaginálne tablety macmiror a canesten mast?Ďakujem za odpoved.
Dobrý deň,
ďakujeme za Vašu otázku.
Medzi liekmi Macmiror complex vaginálne kapsuly a krémom Canesten nebolo pozorované vzájomné ovplyvnenie účinku. Uvedená kombinácia liekov je možná, ak má jeden lekár vedomosť o ich súbežnom užívaní (aby bolo možné zhodnotiť efektivitu liečby).
Avšak pripomínam, že Canesten krém obsahuje širokospektrálne antimykotikum, ktoré je určené iba na vonkajšie použitie. Zvyčajná dĺžky liečby lokálne aplikovaným krémom Canesten pri candidosis vulvae (zápal vonkajších rodidiel u žien spôsobený predovšetkým rodom Candida) je 1-2 týždne. Liek sa nanáša 2-3x denne na postihnuté miesta v tenkej vrstve. Na dosiahnutie kompletného uzdravenia sa musí krém používať najmenej tak dlho, ako je uvedené vyššie, a to aj v prípade vymiznutia príznakov. Ak po 4 týždňoch liečby nenastane zlepšenie, je potrebné ďalšiu liečbu konzultovať s lekárom. Počas liečby je potrebné aj preliečenie sexuálneho partnera, napr. tiež krémom Canesten.
Prajem pekný zvyšok dňa.
S pozdravom
PharmDr. Patrícia Čečková